**DENUMIREA MĂSURII – CERTIFICAREA ȘI PROMOVAREA PRODUSELOR AGRO-ALIMENTARE DIN TERITORIUL PODGORIA MINIŞ-MĂDERAT**

**CODUL Măsurii - Măsura 2.4**

**Tipul măsurii: INVESTIȚII**

 **🗹 SERVICII**

 **SPRIJIN FORFETAR**

1. **Descrierea generală a măsurii, inclusiv a logicii de intervenție a acesteia și a**

**contribuției la prioritățile strategiei, la domeniile de intervenție, la obiectivele transversal și a complementarității cu alte măsuri din SDL**

Podgoria Miniș-Măderat este una dintre cele mai vechi podgorii de pe teritoriul României. Numeroase mărturii arheologice și istorice atestă că viticultura ocupă un loc important în viața locuitorilor din aceasta zona. Cele mai vechi documente de atestare istorică a Podgoriei datează din prima jumătate a secolului al XI-lea.

De-a lungul timpului, viticultura acestei zone se dezvoltă progresiv, ajungând în secolele XV-XVI ca vinul sa fie considerat un articol de necesitate, care asigura 80% din veniturile domeniilor și ale cetățenilor. În funcție de stăpânire (otomană sau austriacă), suprafața cultivată cu vița de vie a oscilat între 700 ha (anul 1562) și 2.100-2.800 ha (anul 1746). În perioadele care au urmat, suprafața viticola continuă să se extindă ajungând la 6540 ha, în anul 1880. Între anii 1907 și 1944 suprafața viticolă a oscilat între 5570 si 6248 ha.

Transformările cele mai importante în viticultura podgoriei s-au înregistrat după Unirea Transilvaniei cu țara și mai ales după reforma agrară din 1921. Acțiunile de susținere a viticulturii au înregistrat în această zonă și forme organizate, cum a fost de exemplu sindicatul viticol din județul Arad.

Conform analizei efectuate în teren, pe teritoriul GAL PODGORIA MINIŞ-MĂDERAT, există în principal producători de vin, având rețete proprii și care sunt interesați de recunoașterea și promovarea produselor lor.

Noțiunea de calitate a alimentelor produse în teritoriul PODGORIA MINIŞ-MĂDERAT, trebuie să evolueze datorită cerințelor consumatorilor care solicită depășirea criteriilor de natura vizuală (mărime, formă, culoare, preț) și integrarea altor criterii de calitate (organoleptice, etice, nutriționale, reziduale și tehnologice). Astfel, pe lângă indicatorii de calitate vizuala, trebuie integrați indicatorii de calitate organoleptica (gust, savoare, arome); de calitate nutrițională (conținut în vitamine, glucide, proteine, lipide, enzime); de calitate reziduală sau ecologică (lipsa în conținut de nitrați, nitriți, metale grele, pesticide); de calitate tehnologică (rezistentă la păstrare și transport); de calitate etică (agricultura ecologică, agricultura rațională, agricultură durabilă, agricultură țărănească, agricultura tradițională, produse tradiționale (DOP, IGP, TSG), produse fermier, label roșu.

Această măsură dedicată va sprijini recunoașterea calității produselor agro alimentare produse în teritoriul PODGORIA MINIŞ-MĂDERAT.

Producătorii din teritoriul GAL sunt sprijiniți prin intermediul acestei măsuri pentru obținerea atestatelor pentru recunoașterea produselor și promovarea acestora.

Teritoriul GAL Podgoria Miniș-Măderat – reprezintă spațiul acoperit de parteneriatul public-privat, constituit în vederea implementării Strategiei de Dezvoltare Locală Podgoria Miniș-Măderat în baza măsurii 19 LEADER, a PNDR 2014 – 2020. Teritoriul acoperit este format din următoarele unități administrativ teritoriale aparținând județului Arad: Orașul Ineu, Orașul Pâncota și comunele: Bârzava, Bata, Bârsa, Birchiș, Bocsig, Conop, Covăsânț, Ghioroc, Păuliș, Săvârșin, Șicula, Șilindia, Șiria, Târnova, Tauț, Ususău, Vărădia de Mureș. Precizăm că în conformitate cu definiția dată spațiului rural pentru Măsura 19 LEADER în cadrul cap. 8.1 din PNDR 2014-2020, potrivit căreia acesta este format din UAT – comune și UAT – orașe mici cu o populație de maxim 20.000 de locuitori, tot teritoriul GAL Podgoria Miniș-Măderat este eligibil pentru finanțare pe toate măsurile din Strategia de Dezvoltare Locală a GAL Podgoria Miniș - Măderat.

**Obiectiv(e) de dezvoltare rurală**:

Favorizarea competitivității agriculturii

**Obiectiv(e) specific(e) al(e) măsurii**:

*Obiectivul general* al măsurii este recunoașterea calității produselor agro-alimentare produse pe teritoriul PODGORIA MINIŞ-MĂDERAT.

*Obiective specifice:*

- îmbunătățirea calității produselor;

- promovarea produselor agricole și alimentare de importanță locală.

**Contribuția la Prioritatea/prioritățile prevăzute la art. 5 din Reg. UE 1305/2013 -** Măsura contribuie la prioritatea P3: Promovarea organizării lanțului alimentar, inclusiv procesarea și comercializarea produselor agricole, a bunăstării animalelor și a gestionării riscurilor în agricultura.

**Contribuția la obiectivele prevăzute în Reg. 1305/2013**: Măsura corespunde obiectivelor art. 16, alin. 1, literele a și b din Reg. (UE) nr. 1305/2013.

**Contribuția la domeniile de intervenție Măsurii 19.2**: Măsura contribuie la Domeniul de intervenție 3A: Îmbunătățirea competitivității producătorilor primari printr-o mai bună integrare a acestora în lanțul agroalimentar prin intermediul schemelor de calitate, al creșterii valorii adăugate a produselor agricole, al promovării pe piețele locale și în cadrul circuitelor scurte de aprovizionare, al grupurilor și organizațiilor de producători și al organizațiilor interprofesionale.

**Contribuția la obiectivele transversale ale Reg. UE 1305/2013:** Măsura contribuie la obiectivele: mediu, climă și inovare.

**Complementaritatea cu alte măsuri din SDL:**

M 2.1 Susținerea agriculturii din teritoriul GAL PODGORIA MINIŞ-MĂDERAT

M 2.2 Sprijin pentru dezvoltarea exploatațiilor agricole mici din teritoriul GAL PODGORIA MINIŞ-MĂDERAT

M 2.3 Sprijin pentru dezvoltarea activităților agricole de către tinerii fermieri din teritoriul GAL PODGORIA MINIŞ-MĂDERAT

Măsura 2.4 analizată se adresează celor care au beneficiat de finanțare direct pe măsura 2.1 (IMM-uri), măsura 2.2 (IMM-uri cu domenii de activitate în sectorul agricol) și măsura 2.3 (asociat unic și administrator al unei societăți cu răspundere limitată - SRL) din cadrul SDL.

Beneficiarii direcți ai măsurii 2.1 sunt IMM-uri (întreprinderi mici și mijlocii); fermieri înregistrați ca PFA (persoană fizică autorizată), II (întreprindere individuală) și IF (întreprindere familială); asociații de crescători de animale/cooperative agricole de pe teritoriul GAL.

Beneficiarii direcți ai măsurii 2.2 sunt fermieri înregistrați ca PFA (persoană fizică autorizată), II (întreprindere individuală) și IF (întreprindere familială); IMM (întreprinderi mici și mijlocii) cu domenii de activitate în sectorul agricol.

Beneficiarii direcți ai măsurii 2.3 sunt PFA – persoană fizică înregistrată și autorizată în conformitate cu prevederile Ordonanței de Urgență a Guvernului nr. 44 / 2008, cu modificările și completările ulterioare: individual și independent, ca persoană fizică autorizată; întreprinzător titular al unei II – întreprinderi individuale; ca întreprinzător titular al unei IF - întreprinderi familiale; asociat unic și administrator al unei societăți cu răspundere limitată – SRL; asociat majoritar (majoritatea absolută, reprezentând 50%+1) și administrator al unei societăți cu răspundere limitată – SRL.

**Sinergia cu alte măsuri din SDL:**

**-**

1. **Valoarea adăugată a măsurii**

Calitatea şi diversitatea producţiei agricole din teritoriile LEADER reprezintă unul dintre punctele forte ale dezvoltării teritoriilor, reprezentând un avantaj concurenţial pentru producători şi contribuind în mod semnificativ la patrimoniul cultural şi gastronomic actual. Aceasta se datorează competenţelor şi hotărârii agricultorilor şi producătorilor care au păstrat vii tradiţiile şi în acelaşi timp au ţinut seama de metodele şi materialele de producţie noi.

Cetăţenii şi consumatorii din Uniunea Europeană solicită din ce în ce mai frecvent atât produse de calitate, cât şi produse tradiţionale, fiind preocupaţi, de asemenea, de menţinerea diversităţii producţiei agricole. Această situaţie generează o cerere de produse agricole sau alimentare cu anumite caracteristici identificabile, în special în ceea ce priveşte tradiționaltatea și originea geografică a acestora legătura strânsă cu teritoriul de proveniență.

Producătorii pot continua să ofere o gamă diversificată de produse de calitate numai dacă sunt răsplătiţi în mod corespunzător pentru eforturile depuse. Aceasta presupune ca ei să aibă capacitatea de a informa cumpărătorii şi consumatorii în privinţa caracteristicilor propriilor produse în condiţii de concurenţă loială şi să îşi poată identifica în mod corect produsele pe piaţă.

Folosirea unor sisteme de calitate de către producători prin care aceştia să fie recompensaţi pentru eforturile lor de a produce o gamă diversificată de produse de calitate poate fi benefică pentru economia rurală. Politica în domeniul calităţii produselor agricole trebuie să ofere producătorilor instrumentele corespunzătoare de identificare şi promovare a acelor produse care au caracteristici specifice, protejând în acelaşi timp producătorii respectivi împotriva practicilor neloiale.

Produsele alimentare ce prezintă caracteristici tradiţionale, locale trebuie să fie realizate în unităţile care deţin atestat pentru fabricarea produselor alimentare ce prezintă caracteristici tradiţionale, locale şi care au solicitat şi au obţinut derogări de la cerinţele menţionate în Regulamentul Parlamentului European şi al Consiliului nr. 852/2004/CE,.

Prin intermediul aceste masuri, fermierii și producătorii din teritoriul PODGORIA MINIŞ-MĂDERAT, vor putea avea o dezvoltare sustenabilă, iar produsele agro-alimentare cu valoare adăugată mare vor putea deveni un motor al economiei românești, cât și un prilej de mândrie națională.

1. **Trimiteri la alte acte legislative**

Regulamentul (UE) nr. 1305/2013, Regulamentul (CE) nr. 882/2004, Regulamentul (CE) nr. 834/2007, Regulamentul (CE) nr. 889/2008, Regulamentul (CE) nr. 1235/2008, Regulamentul (CE) nr. 110/2008, Regulamentul (CE) nr. 765/2008, Regulamentul (UE) nr. 1151/2012, Regulamentul de punere în aplicare (UE) nr. 716/2013, Regulamentul Delegat (UE) nr.664/2014, Regulamentul Delegat (UE) nr. 665/2014 al Comisiei Europene din 11 martie 2014 de completare a Regulamentului (UE) nr. 1151/2012, Regulamentul de punere în aplicare (UE) nr. 668/2014 al Comisiei Europene din 13 iunie 2014, Regulamentul de punere în aplicare (UE) nr.1239/2014 al Comisiei Europene din 19 noiembrie 2014 de modificare a Regulamentului de punere în aplicare (UE) nr. 716/2013, Regulamentul nr. 1144 din 22 octombrie 2014 al Parlamentului European şi al Consiliului Uniunii Europene, Regulamentul nr. 2345 din 15 decembrie 2015 al Comisiei Europene de modificare a Regulamentului (CE) nr. 1235/2008, Ordonanță de Urgență nr. 34/2000, Hotărârea Guvernului nr. 759 din 21 iulie 2010, Hotărârea Guvernului nr. 131 din 27 martie 2013, Hotărârea Guvernului nr. 276/2014, Hotărârea Guvernului nr. 152/2015, Ordinul comun al ministrului agriculturii, alimentaţiei şi pădurilor şi preşedintelui Autorităţii Naţionale pentru Protecţia Consumatorilor nr. 417/110/2002, Ordinul ministrului agriculturii, pădurilor și dezvoltării rurale nr. 147/2005, Ordinul comun al ministrului agriculturii şi dezvoltării rurale, ministrului sănătăţii publice şi preşedintelui Autorităţii Naţionale pentru Protecţia Consumatorilor nr. 368/1160/212/2008, Ordinul ministrului agriculturii şi dezvoltării rurale şi preşedintele Autorităţii Naţionale Sanitare Veterinare şi pentru Siguranţa Alimentelor nr. 51/2010, Ordinul ministrului agriculturii şi dezvoltării rurale nr. 181/2012, Ordinul ministrului agriculturii şi dezvoltării rurale nr. 8/2013, Ordinul comun al ministrului agriculturii şi dezvoltării rurale, ministrului sănătăţii şi preşedintelui Autorităţii Naţionale pentru Protecţia Consumatorilor nr. 724/1082/360/2013, Ordinul ministrului agriculturii şi dezvoltării rurale nr. 1253/2013, Ordinul comun al viceprimministrului, ministrului agriculturii şi dezvoltării rurale, ministrului sănătăţii şi preşedintelui Autorităţii Naţionale pentru Protecţia Consumatorilor nr. 394/290/89/2014, Ordinul ministrului agriculturii şi dezvoltării rurale nr. 1762/2015.

1. **Beneficiari direcți/indirecți (grup țintă)**

**Direcți:**

Măsura este deschisă tuturor:

* Producătorilor agricoli- întreprinderilor (microîntreprinderi, întreprinderi mici  și mijlocii

conform Legii 346/2004 privind stimularea înființării și dezvoltării întreprinderilor mici  și mijlocii cu modificările  și completările ulterioare, precum  și întreprinderi mari);

- Cooperativelor și grupurilor de producători legal constituite care își desfășoară activitatea

agricolă pe teritoriul României și cu sediul social/secundar în teritoriul GAL PMM, care participă pentru prima dată la o schemă de calitate a UE sau într-o schemă de calitate națională.

**Indirecți:** Consumatorii finali ai produselor valorificate.

1. **Tip de sprijin**
* Primă unică anuală (3.000 euro/exploatație/anual);
* Grants conform art. 67, alin. (1), lit. a) din Reg. (UE) 1303/2013 – Rambursarea costurilor

eligibile suportate și plătite efectiv;

* Sprijinul public reprezintă ajutor financiar nerambursabil și se acordă sub forma unui

stimulent anual, pe o perioadă de maxim 5 ani consecutivi de la aderarea la o schemă de calitate.

1. **Tipuri de acțiuni eligibile și neeligibile**

*6.1 Tipuri de acțiuni eligibile:*

1. **Servicii de consultanță și management pentru întocmirea caietului de sarcini și a**

**dosarului de candidatură pentru:**

* scheme de calitate și mențiuni de calitate facultative, stabilite pe baza legislației

europene:

• Denumire de Origine Protejată (DOP);

• Indicație Geografică Protejată (IGP);

• Specialitate Tradițională Garantată (STG);

• Denumire de origine controlată (DOC), pentru vinuri de calitate;

• Indicație Geografică (IG), pentru vinuri de calitate;

• Mențiunea de calitate facultativă "produs montan";

• Produse ecologice;

• Băuturi spirtoase cu Indicație Geografică.

* scheme de calitate stabilite pe baza legislației naționale:

• Produse tradiționale;

• Produse alimentare obținute conform rețetelor consacrate românești.

1. **Constituirea juridică a grupului de iniţiativă**
2. **Delimitarea zonei de protecţie în baza dovezilor istorice**
3. **Stabilirea tipicităţii produsului**
4. **Studiu socio-economic**
5. **Contractarea unui organism de certificare**

**7. Servicii de editare și tipărire materiale de promovare și informare specifice**

**8. Servicii de asigurare a participării beneficiarilor cu produsele lor în târguri,**

**expoziții și piețe cu specific**

Ca urmare a participării la o schemă de calitate sunt considerate eligibile următoarele costuri fixe:

* costurile de aderare la schema de calitate sprijinită;
* contribuția anuală de participare la schema de calitate sprijinită;
* costurile aferente controalelor necesare pentru verificarea respectării specificațiilor

schemei.

Se vor respecta:

- art. 65 din Reg. (UE) nr. 1303/2013;

- art. 69(3) din Reg. (UE) nr. 1303/2013;

- art. 45 din Reg. (UE) nr. 1305/2013;

- art. 13 din Reg. (UE) nr. 807/2014;

- prevederile din PNDR – cap. 8.1 și fișa tehnică a sub-măsurii 19.2;

- prevederile aplicabile LEADER din Hotărârea Guvernului nr. 226 din 2 aprilie 2015, cu modificările și completările ulterioare.

*6.2 Tipuri de acțiuni neeligibile (proiectele care se încadrează în):*

**1. Producția și comercializarea produselor vinicole sprijinite prin Programul Național de Sprijin al României în sectorul vitivinicol 2014-2018, cu modificările și completările ulterioare.**

**2. Implementarea sistemelor de management a calității și de siguranță alimentară și a marketingului produselor agricole și alimentare, sprijinite prin Submasura 4.2 „Sprijin pentru investiții în procesarea/marketingul produselor agricole”.**

**3. Implementarea schemei „Produse ecologice", inclusiv perioada de conversie, dacă se solicită aceleași costuri prevăzute la articolul 29: "Agricultura ecologică" din Regulamentul (UE) nr. 1305/2013/UE.**

1. **Condiții de eligibilitate**

- Proiectul trebuie să fie realizat pe teritoriul GAL;

- Solicitantul trebuie să îndeplinească condiția de fermier activ conform articolului 9 din Reg.

(UE) nr. 1307/2013;

- Solicitantul trebuie să se încadreze în categoria beneficiarilor eligibili;

- Investiția trebuie să se încadreze în cel puțin una din tipurile de acțiuni prevăzute prin măsura;

- Schema pe care aplică solicitantul este certificată în conformitate cu legislația specifică națională/UE în vigoare;

- Solicitantul se angajează să respecte toate cerințele ce decurg din legislația națională/UE în vigoare;

- Solicitantul se angajează ca la comercializare, etichetele sau ambalajele produselor obținute conform schemelor de calitate să fie inscripționate cu logo-ul aferent schemei;

- Solicitantul nu este înregistrat ca debitor la AFIR (pentru programele SAPARD/FEADR).

1. **Criterii de selecție**

*Se vor aplica următoarele criterii:*

* Criteriul tipului de schemă de calitate, în sensul prioritizării schemelor de calitate

europene;

* Criteriul asocierii fermierilor și grupurilor de fermieri în cadrul grupurilor de producători

sau cooperativelor agricole;

* Criteriul participării la o schemă de calitate relevantă pentru specificul teritoriului

LEADER.

Criteriile de selecție vor fi detaliate suplimentar în documentele de implementarea ale măsurii și vor avea în vedere respectarea prevederilor art. 49 al R(UE) nr. 1305/2013. De asemenea, criteriile de selecție vor asigura dezvoltarea echilibrată a teritoriului LEADER, ponderea criteriilor de selecție realizându-se în funcție de sectoarelor prioritare identificate în SDL.

1. **Sume (aplicabile) și rata sprijinului**

**Valoarea maximă a ajutorului public nerambursabil:** 3.000 euro/exploatație/an, timp de 5 ani

Sprijinul pentru activitățile din cadrul acestei măsuri, care nu intră în domeniul de aplicare al articolului 42 din TFUE (pentru scheme de calitate aferente produselor alimentare care nu se încadrează în anexa I la TFUE) va fi acordat în conformitate cu:

* art. 48 din Regulamentul (CE) nr 702/2014 de declarare a anumitor categorii de ajutoare în sectorul agricol și forestier și în zonele rurale pentru a fi compatibile cu piața comună în aplicarea articolelor 107 și 108 din Tratatul privind funcționarea Uniunii Europene.

**Rate de sprijin:** 100%

1. **Indicatori de monitorizare**
* Numărul de exploatații agricole care primesc sprijin pentru participarea la sistemele de

calitate, la piețele locale și la circuitele de aprovizionare scurte, precum și la grupuri/organizații de producători: 1